Diari Oficial de la Generalitat Valenciana


Sumari del DOGV 9822, del 05-04-2024 (2024/2413)

RESOLUCIÓ de 6 de març de 2024, de la Conselleria d'Hisenda, Economia i Administració Pública, d'acceptació de la cessió gratuïta efectuada per l'Ajuntament d'Albal, a favor de la Generalitat, d'una parcel·la de 2.762,48 m² de titularitat municipal situada al carrer de Vicent Andrés Estellés, número 2, d'Albal, per a la construcció d'un centre de salut.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9822

Data del DOGV
:   05-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/2413


Data del document
:   06-03-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Correcció d'errades

 Descriptors 

:   * Conselleria d'Hisenda, Economia i Administració Pública

RESOLUCIÓ de 6 de març de 2024, de la Conselleria d'Hisenda, Economia i Administració Pública, d'acceptació de la cessió gratuïta efectuada per l'Ajuntament d'Albal, a favor de la Generalitat, d'una parcel·la de 2.762,48 m² de titularitat municipal situada al carrer de Vicent Andrés Estellés, número 2, d'Albal, per a la construcció d'un centre de salut. [2024/2413]  
  
Amb data 28 de febrer de 2023, l'Ajuntament d'Albal va aprovar la cessió gratuïta a la Generalitat d'un immoble de 2.640,64 m², al carrer de Vicent Andrés Estellés, número 2, d'Albal per a ser destinada a la construcció d'un centre de salut.  
La Direcció General d'Alta Tecnologia, Inversions i Infraestructura de la Conselleria de Sanitat, mitjançant escrit de 16 de maig de 2023, va proposar l'acceptació de la cessió.  
Amb data 11 de desembre de 2023, va tindre entrada en esta direcció general certificació de l'acord adoptat pel Ple d'eixa corporació municipal de 29 de novembre de 2023 d'aprovació definitiva i declaració de fermesa de l'expedient de mutació demanial.  
En atenció al que s'ha sol·licitat, la parcel·la que es pretén cedir per l'Ajuntament és la que a continuació es descriu:  
• Situació: carrer del Poeta Vicent Andrés Estellés, 2, Albal.  
• Classificació del sòl: urbanitzable.  
• Qualificació de sòl: residencial.  
• Planejament aplicable: pla parcial de millora del sector 1.1.a La Balaguera.  
• Ús dominant: equipament assistencial.  
• Usos compatibles: sanitari o altres usos assistencials no definits com a incompatibles.  
• Superfície: 2.641 m².  
• Referència cadastral: 6224717QN6122E6136IT.  
• Límits: nord: c/ Poeta Vicent Andrés Estellés; oest: c/ Rei en Jaume I; sud: c/ Tabacalera; est c/ Santiago Miralles.  
• Títol: certificat de domini a favor de l'Ajuntament d'Albal, en el registre de la propietat número 2 de Picassent. Finca número: 13632, tom: 2744, llibre: 233, foli: 197, inscripció: 1.  
De conformitat amb el que s'establix en l'apartat segon de l'acord municipal de mutació demanial externa, s'establix la següent condició: «l'expressada mutació demanial subjectiva es verifica sota la condició que la parcel·la romanga afecta al servici públic sanitari assistencial i amb l'expressa previsió de la seua reversió municipal si en algun moment deixara de destinar-se a este servici».  
L'article 44 de la Llei 14/2003, de 10 d'abril, de patrimoni de la Generalitat Valenciana, establix en el punt primer que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat. Al seu torn, el punt segon disposa que la competència per a l'acceptació correspon al titular de la conselleria competent en matèria de patrimoni.  
  
L'article 27.2.c de l'esmentada Llei 14/2003, establix que l'adquisició de béns i drets en virtut de transferència o cessió administrativa porta implícita l'afectació a l'ús general o servici públic de què es tracte. En conseqüència, una vegada perfeccionada la cessió i l'acceptació l'immoble queda automàticament afecte al domini públic de la Generalitat, per al compliment dels fins establits en el planejament urbanístic municipal.  
En conseqüència, d'acord amb els esmentats articles de la Llei 14/2003, de 10 d'abril, de patrimoni de la Generalitat Valenciana i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat de la parcel·la descrita en la part expositiva de la present resolució i representada gràficament en el plànol adjunt.  
  
Segon  
La cessió gratuïta realitzada per l'Ajuntament d'Albal s'efectua en compliment del seu acord definitiu de 28 de novembre de 2023, i es troba subjecta a la clàusula de reversió municipal si en algun moment deixara de destinar-se al servici públic per al qual va ser cedida.  
  
  
Tercer  
L'immoble acceptat haurà d'incorporar-se a l'inventari general de béns i drets de la Generalitat en concepte de bé de domini públic, adscrit a la Conselleria de Sanitat amb la finalitat de destinar-lo a la construcció d'un centre de salut.  
  
Quart  
Notificar la present resolució a l'Ajuntament cedent i procedir a publicar-la en el Diari Oficial de la Generalitat Valenciana en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat Valenciana.  
  
València, 6 de març de 2024.- El director general de Patrimoni (p. d. R 12.02.2024 de la consellera d'Hisenda, Economia i Administració Pública; DOGV 9792, 20.02.2024): Antonio Joaquín Woodward Poch.